**VEIKSMŲ PROGRAMOS VALDYMO KOMITETO POSĖDŽIO**

**PROTOKOLINIS SPRENDIMAS**

**DĖL PAKEITIMŲ PATVIRTINIMO, TAIKANT RAŠYTINĘ PROCEDŪRĄ**

2021 m. kovo 29 d. Nr. 48

Vilnius

Posėdžio pirmininkas – Finansų ministerijos Investicijų departamento direktorė Rūta Dapkutė-Stankevičienė.

Posėdžio sekretorius – Finansų ministerijos Investicijų departamento Valdymo ir kontrolės sistemų priežiūros skyriaus vyr. specialistė Renata Karvelienė.

**1. SVARSTYTA. Rekomendacijų dėl projektų išlaidų atitikties Europos Sąjungos struktūrinių fondų reikalavimams pakeitimai** (toliau – Rekomendacijos).

Pakeitimais atsisakoma perteklinių ribojimų, bei patikslinamos ar paaiškinamos kai kurios Rekomendacijų nuostatos:

-tikslinamos nuostatos, ribojančios galimybes tinkamomis finansuoti pripažinti užsienio partnerio patirtas išlaidas;

-atsisakoma reikalavimo nurodyti projektui įgyvendinti skiriamą valstybės tarnautojo darbo dalį, kai už šį darbą jam skiriama priemoka;

-papildomos nuostatos dėl projekto veiklų vykdomų Jungtinėje Karalystėje po Brexit;

-patikslinamas išlaidų tinkamumo laikotarpis, kai įgyvendinami REACT-EU lėšomis finansuojami projektai;

-tikslinamos nuostatos dėl projekto viešųjų pirkimų būdu atliktų konkursų laimėtojų prizų ir piniginių išmokų pripažinimo netinkamomis finansuoti išlaidomis,

-tikslinamos nuostatos įvertinus atnaujintas PVM gaires (Rekomendacijų 1 priedą),

-atliekami kiti smulkūs patikslinimai, pasikeitus teisės aktams, kurių taikymas aiškinamas.

Atlikus Rekomendacijų pakeitimus įgyvendinančiųjų institucijų išlaidų vertinimo procesas bus aiškesnis.

Rekomendacijų pakeitimai darbine tvarka suderinti su tarpinėmis institucijomis. Pastabas teikė LVPA. Kitos institucijos pasiūlymų ar pastebėjimų nepateikė.

Iš 26 balso teisę turinčių Veiksmų programos valdymo komiteto (VPVK) narių elektroniniame balsavime dalyvavo 16. Iš 16 balsavusių VPVK narių, „už“ balsavo visi, tačiau įskaičiuoti 15 narių balsai. Balsų dauguma buvo.

1. **NUTARTA. Pritarti** **Rekomendacijų dėl projektų išlaidų atitikties Europos Sąjungos struktūrinių fondų reikalavimams pakeitimams** („už“ balsavus 15 VPVK narių).

**PRIDEDAMA.** Balsavimo suvestinė (1 lapas).

Posėdžio pirmininkė Rūta Dapkutė-Stankevičienė

Posėdžio sekretorė Renata Karvelienė